ฟักแม้ว - วิกิพีเดีย

# ฟักแม้ว

### จากวิกิพีเดีย สารานุกรมเสรี

? ฟักแม้ว
ฟักแม้ว
การจำแนกชั้นทางวิทยาศาสตร์

อาณาจักร: | Plantae
ส่วน: | Magnoliophyta
ชั้น: | Magnoliopsida
ตระกูล: | Violales
วงศ์: | Cucurbitaceae
สกุล: | Sechium
สปีชีส์: | S. edule

ชื่อทวินาม
Sechium edule L.

ฟักแม้ว หรือ ชาโยเต้ (อังกฤษ : Chayote) หรือ มะเขือเครือ (Sechium edule) เป็นพืชรับประทานได้ อยู่ในสกุล Sechium วงศ์ Cucurbitaceae ใกล้เคียงกับแตงกวา แตงโม ฟักทอง

## [แก้] ถิ่นกำเนิด และการกระจายพันธุ์

มีถิ่นกำเนิดอยู่ทางตอนใต้ของประเทศเม็กซิโก และแถบอเมริกากลาง ปัจจุบันมีปลูกอยู่ทั่วโลก พบปลูกทั่วไปในพื้นที่สูง 500-1,700 เมตรเหนือระดับน้ำทะเล มีดินอุดมสมบูรณ์ แสงสว่างพอเพียง (ช่วงแสง 12 ชั่วโมงต่อวัน เพื่อชักนำให้เกิดการเจริญของดอก) และใกล้แหล่งน้ำ สันนิษฐานกันว่าพืชชนิดนี้นำเข้ามาในประเทศไทยโดยหมอสอนศาสนา และให้ชาวบ้านปลูกเป็นครั้งแรกที่จังหวัดแพร่

## [แก้] คุณลักษณะ

ฟักแม้วเป็นไม้เถาเลื้อย สามารถเจริญเติบโตข้ามปีได้ มีลักษณะคล้ายเป็นพืชที่อยู่ในกลุ่มของพืชตระกูลแตง แต่มีลักษณะหลายอย่างที่ไม่เหมือนพืชตระกูลแตงที่พบเห็นโดยทั่วไป ลักษณะลำต้น ใบ ยอด และมือจับ คล้ายแตงกวาผสมกับฟักเขียว มีระบบรากสะสมขนาดใหญ่ ลำต้นเป็นเหลี่ยม เจริญเป็นเถา ยาว 15-30 ฟุต มีเถาแขนง 3-5 เถา มือเกาะเจริญที่ข้อ ใบมีขอบใบลักษณะเป็นเหลี่ยม 3-5 เหลี่ยม ยาว 8-15 เซนติเมตร ดอกสีขาวปนเขียว ดอกเกิดที่ข้อระหว่างต้นกับก้านใบเป็นชนิดดอกช่อ (Inflorescence) ส่วนดอกเป็นประเภทไม่สมบูรณ์เพศ (Imperfect flower) กล่าวคือดอกตัวผู้และดอกตัวเมียเป็นคนละดอก แต่อยู่ในต้นเดียวกัน (Monoecious plant) ผลของมะเขือเครือเป็นประเภทผลเดี่ยว (Simple fruit) เนื้อของผลเจริญมาจากฐานรองดอกที่ขยายใหญ่ไปหุ้มเมล็ดไว้มีเมล็ดเพียงเมล็ดเดียว ในผลเหมือนกับมะม่วง มะปราง ซึ่งเป็นข้อแตกต่างของพืชตระกูลแตงที่เราพบเห็นโดยทั่วไป

ผลทรงกลมยาวสีเขียวอ่อน รูปร่างคล้ายลูกแพร์ มีขนาดความยาว 7-20 เซนติเมตร กว้าง 5-15 เซนติเมตร น้ำหนักผล 200-400 กรัม เนื้อมีรสหวาน รสชาติคล้ายมันฝรั่งปนแตงกวา

ภายในฟักแม้ว

## [แก้] การปรุงอาหาร และสรรพคุณทางยา

ใช้ ผล ใบ และรากประกอบอาหาร แต่ก็สามารถรับประทานลำต้นและเมล็ดได้ ในประเทศไทยนิยมรับประทานยอดซาโยเต้ผัดน้ำมันหอย

- ผล สามารถรับประทานได้ทั้งเปลือก มีรสชาติคล้ายอาร์ติโช๊ค หรือมันฝรั่ง สามารถนำมาตำส้มตำแทนมะละกอก็ได้ เพราะเนื้อหวานกรอบ
- ราก ส่วนใหญ่ประกอบด้วยแป้ง ใช้ต้มหรือผัด ใช้เป็นอาหารสัตว์ได้
- ผลและเมล็ดประกอบด้วยกรดอะมิโนที่สำคัญหลายชนิด และวิตามินซี
- ใบและผล ใช้ดองยา มีคุณสมบัติช่วยขับปัสสาวะ บำรุงหัวใจและหลอดเลือด แก้อักเสบ
- น้ำต้มใบและผล ใช้ในการรักษาอาการเส้นเลือดแข็งตัว ความดันโลหิตสูง และสลายนิ่วในไต

## [แก้] ชื่ออื่นๆ

ฟักแม้ว มีชื่อเรียกอื่นๆ แตกต่างกันตามท้องถิ่น ได้แก่

- มะเขือเครือ
- มะเขือนายก
- มะเขือแม้ว
- มะเขือฝรั่ง
- แตงกะเหรี่ยง
- มะระหวาน
- มะระญี่ปุ่น
- ฟักญี่ปุ่น

ในภาษาอังกฤษ ฟักแม้ว Chayote ( IPA: [tʃa'jɔte])) เป็นชื่อในภาษาสเปน ที่มาจากภาษา Nahuatl (ภาษาของชาวแอสเต็ก ทางตอนกลางของเม็กซิโก) ชื่อนี้ใช้ทั่วไปในประเทศที่พูดภาษาสเปน อเมริกาใต้ และสหรัฐอเมริกา ส่วนในประเทศอื่นๆ มีชื่อเรียกต่างๆดังนี้

- Australia: choko
- Brazil: chuchu
- Caribbean: christoferine, christophene
- China (Cantonese): fut sao gwa
- China (Mandarin): 佛手瓜 (lit. "Buddha hand squash")
- English-speaking countries: chouchou
- English-speaking countries: chocho, cho-cho
- English-speaking countries: mango squash
- English-speaking countries: vegetable pear
- French Antilles: christophene, christophine
- India: vilati vanga
- Italy: zucca
- Latin America: tayote or tayota [ta'jɔta]
- Latin America: chocho
- Latin America: gayota
- Louisiana (Cajun): mirliton
- Mauritius: chouchou
- Norway: chavote
- Philippines: sayote
- Portugal: pipinella
- Réunion Island: chouchou
- Russian: cajot
- Thailand: ฟักแม้ว
- Vietnamese: xu-xu, trai su

## [แก้] ลิงก์ภายนอก

- ระบบข้อมูลพืชผัก มหาวิทยาลัยแม่โจ้ สาขาพืชผัก ภาควิชาพืชสวน คณะผลิตกรรมการเกษตร
- “มะเขือเครือ” ของดีที่นาตอง โดย สำนักงานเกษตรอำเภอเมืองแพร่
- images found via google
- Gourmet Sleuth
- neglected crops - Chayote

## [แก้] อ้างอิง

- รศ.นิพนธ์ ไชยมงคล ระบบข้อมูลพืชผัก มหาวิทยาลัยแม่โจ้ สาขาพืชผัก ภาควิชาพืชสวน คณะผลิตกรรมการเกษตร available in pdf format
- Rafael Lira Saade. 1996. Chayote Sechium edule (Jacq.) Sw. Promoting the conservation and use of underutilized and neglected crops. 8. Institute of Plant Genetics and Crop Plant Research, Gatersleben/International Plant Genetic Resources Institute, Rome, Italy. ISBN 92-9043-298-5 available in pdf format

| ฟักแม้ว เป็นบทความเกี่ยวกับ พืช ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ฟักแม้ว ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9F/%E0%B8%B1/%E0%B8%81/%E0%B8%9F%E0%B8%B1%E0%B8%81%E0%B9%81%E0%B8%A1%E0%B9%89%E0%B8%A7.html".

หมวดหมู่: บทความเกี่ยวกับ พืช ที่ยังไม่สมบูรณ์ | ผัก | ผลไม้

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Български
- Deutsch
- English
- Español
- Esperanto
- Français
- Nederlands
- Português
- 中文